title: "Jard"
text: "J\u00fc jard (astronoomisch s\u00fcmbool: ) as foon j\u00fc san meeten, eefter fenus \u00e4n mars, di treed planeet \u00f6nj \u00fc\u00fcs sans\u00fcsteem. D\u00f6\u00f6r w\u00e5\u00e5der \u00e4n en g\u00f6dj d\u00f6\u00f6rsnit foon 15 groode Celsius as j\u00fc jard di planeet weer da mansche \u00ebn oudere kreat\u00f6re laawe koone.\n\nHistoori \nJ\u00fc jard is for 4,6 milj\u00e5rd iirnge \u00f6njtstiinjen \u00fct gliinje stuf- \u00e4n gaswulkene. J\u00fc koorst foon j\u00fc jard heet en \u00e5ler foon amenbai 4,2 milj\u00e5rd iirnge. Deereefter heewe \u00e4ndogeene (fulkaane) \u00e4n \u00e4ksogeene (win \u00e4n w\u00e5\u00e5der) kreefte di buppel\u00e5ch biled. Da jarste spoore foon laawend san amenbai 3,35 milj\u00e5rd iirnge \u00fc\u00fclj. Da formansche heewe for 10-14 milione iirnge laawed \u00e4n sunt amenbai 6 milion iirnge jeeft et da mansche s\u00fc as we da n\u00fctutids k\u00e5ne.\n\nTuhuupestaling \u00e4n \u00e4inschape \n\nJ\u00fc jard stoont amenbai 149.600.000 kilomeeter foon e san, weer j\u00fc \u00f6nj 365,2425 deege trinam kiirt. J\u00fc jard heed en d\u00f6\u00f6rsnit foon 12.756,3 kilomeeter, \u00e4n kiirt \u00f6nj amenbai 23 st\u00fcn, 56 min \u00e4n 4,1 s am sin akse. J\u00fc draiakse \u00e4n j\u00fc amluupboon san ai glik, deerd\u00f6\u00f6r jeeft et da fjouer s\u00e4songe. Am j\u00fc jard haane kiirt di moune. J\u00fc \u00f6njtiinjkreeft foon di moune s\u00f6ried for e getidewaksel.\n\nJ\u00fc jard heet en fl\u00e4che foon amenbai 510,1 milion km\u00b2, weerfoon 29% \u00fct l\u00f6nj bestoont. Di d\u00f6\u00f6rsnit huugde foon d\u00e5t l\u00f6njdiilj as 875 meeter, di d\u00f6\u00f6rsnit diipte foon d\u00e5t w\u00e5\u00e5der as 3790 meeter. J\u00fc jard as di iinjsist planeet \u00f6nj \u00fcs sans\u00fcsteem ma en fl\u00e4che d\u00e5t for en p\u00e5rt w\u00e5\u00e5der as. Et w\u00e5\u00e5der as m\u00f6r as 70% foon di fl\u00e4che, \u00e4n da grute f\u00e4lje l\u00f6nj \u00e4n w\u00e5\u00e5der bile tuhuupe da soowen wr\u00e5\u00e5ldiile \u00e4n da fiiw wr\u00e5\u00e5lsiien. \u00d6nj da wr\u00e5\u00e5lsiien befint ham 96,5 % foon \u00e5l d\u00e5t w\u00e5\u00e5der aw e jard. D\u00e5t siiew\u00e5\u00e5der betootet \u00f6nj d\u00f6\u00f6rsnit 3,5 % s\u00e5lt. \n\nJ\u00fc atmosfiir foon j\u00fc jard as for et grutste p\u00e5rt stikstuf, ouers uk nuch for en fiiwde s\u00f6rstuf. Et jeeft uk en latj diilj k\u00fc\u00fcljs\u00f6r, ouers d\u00f6\u00f6r fotosinteese w\u00f6rd d\u00e5t oufbreegen, \u00e4n kamt di s\u00f6rstuf wider fri.\n\nJ\u00fc jard as for d\u00e5t grutste diilje tuhuupestald \u00fct joorn (32,1 %), s\u00f6rstuf (30,1 %), silizium (15,1 %), magnesium (13,9 %), swefel (2,9 %), nikkel (1,8 %), calcium (1,5 %) \u00e4n aluminium (1,4 %). Da oudere 1,2 % befootet r\u00e4ste foon oudere elem\u00e4nte.\n\nApbuu \nJ\u00fc jard as seismisch meet \u00e4n eefter uners\u00e4king koon me j\u00fc konklusjoon m\u00e5\u00e5ge d\u00e5t e jard \u00f6nj tri sch\u00e5\u00e5le apbaged as: jardkern, jardmantel \u00e4n di jardkruste. J\u00fc jardkruste \u00e4n d\u00e4t bupediilj foon ju bupemantel bile tuhuupe j\u00fc litosph\u00e4re. J\u00fc as twasche 50 \u00e4n 100 km tjuk \u00e4n as apbaged \u00fct grut \u00e4n latj tektonische iinjh\u00e4ide, da pl\u00e5\u00e5ten. Deerbupe heed j\u00fc jard heed en amenbai 640 km huuge atmosfiir.\n\nAtmosfiir \nJ\u00fc jardatmosfiir bestoont \u00fct \u00fcnlike gase. Da gase best\u00f6nje bit tu en huugde foon 90 km \u00fct 78,084 % stikstuf (N2), 20,946 % s\u00f6rstuf (O2), w\u00e5\u00e5derd\u00e5mp in \u00fcnlike kons\u00e4ntratsjoone, 0,934 % argon (Ar), 0,001818 % neon (Ne), 0,000524 % nelium (He), 0,000114 % krypton (Kr) und 0,000009 % xenon (Xe). Di k\u00fc\u00fcljstufdioxid-grutelse (CO2) bedreecht bloot 0,039 %, ouers suner k\u00fc\u00fcljstufdioxid \u00e4n w\u00e5\u00e5derd\u00e5mp wus j\u00fc jardtemperatuur ourem\u00e4tje k\u00f6lj. Da biise s\u00f6rie for j\u00fc nat\u00f6rlik apw\u00e5rming foon e jard.\n\n\u00d6nj e laige luftl\u00e5ge bestoont j\u00fc atmosfiir for 78 % stikstuf, 21 % s\u00f6rstuf \u00e4n 1 % edelgase, for en grut diilj argon. D\u00e5t diilj foon e atmosfiir, weer da manschne \u00e4n da b\u00e4iste laawe koone, w\u00e5rt j\u00fc biosfiir n\u00e5md. J\u00fc biosfiir as en schuchte, amenbai 0-20 km bupe j\u00fc jard.\n\nEefter temperatuurfersch\u00e4\u00e4le w\u00e5rde da luftschuchte s\u00fc \u00f6njdiiljd:\nJ\u00fc troposfiir - 0 bit 7 km (polaargebiete) \u00e4n 17 km huugde (trupen).\nJ\u00fc stratosfiir - 7/17 bit 50 km.\nJ\u00fc mesosfiir - 50 bit 80/85 km.\nJ\u00fc termosfiir - 80/85 bit 640/700 km.\nJ\u00fc exosfiir - 500/1000 km bit ungef\u00e4\u00e4r tu 10.000 km.\n\nSii uk \n Sans\u00fcsteem\n Wr\u00e5\u00e5ldiile\n UTC\n Geologii\n\nLiteratuur \n Cesare Emilliani: Planet Earth. Cosmology, Geology, and the Evolution of Live and Environment. Cambridge University Press 1992, .\n Kevin W. Kelley: Der Heimatplanet. Zweitausendeins, Frankfurt am Main, 1989. . \n J. D. Macdougall: Eine kurze Geschichte der Erde. Econ Taschenbuchverlag 2000, .\n David Oldroyd: Die Biographie der Erde. Zweitausendeins 1998, .\n\nHaanewise eefter b\u00fcten \n\n J\u00fc jard aw 'raumfahrer.net' tj\u00fcsch\n NASA Earth Observatory aingelsch\n\nWiideo\n alpha-Centauri - Wie schnell entstand die Erde? tj\u00fcsch\n alpha-Centauri - Warum ist die Erde warm? tj\u00fcsch\n alpha-Centauri - Wie alt ist die Erde? tj\u00fcsch\n\nJard\nPlaneet"